શુક્રવારે સાંજે મેયર બિજલ પટેલે પોતાને સ્વાગત સમિતિના અધ્યક્ષા બનાવ્યાની ખુશી જાહેર કર્યા પછી આ સમિતિનું કાર્યક્ષેત્ર શું, કેવી રીતે રચાઇ, સ્વાગત સમિતિની ભૂમિકા, કેવી રીતે અમેરિકી પ્રમુખ અને એમના પરિવારને આમંત્રણ આપ્યું, નવનિર્મિત મોટેરા સ્ટેડિયમનું કેટલું ભાડું ચૂકવાશે, મોંઘેરા મેહામાનોના આગતાસ્વાગત માટે થયેલી તૈયારીઓ, વિશેષ કરીને એક મહિનાથી સુરક્ષા કર્મચારીઓની વ્યવસ્થા તેમજ સ્ટેડિયમમાં એકત્રિત થનારી ભીડ માટેનો ખર્ચ કોણ ચુકવશે, આ સમગ્ર ખર્ચ માટે કોણ ફંડ આપશે જેવા પ્રશ્નો ઊભા થયા છે તેનો જવાબ આપવાથી આજે આખો દિવસ ભાગતા ફરતાં રહ્યા હતા અને ગઈકાલથી બંધ કરેલો મોબાઈલ ફોન આજે પણ ચાલુ કર્યો નહોતો.